Břeclav

Břeclav (prononcu ˈbr̝ɛtslaf; ) estas urbo en Ĉeĥio (Sudmoravia regiono), situanta 52 km sudoriente de Brno, sur maldekstra bordo de la rivero Dyje, proksime al ŝtatlimoj kun Aŭstrio kaj Slovakio. Ĝi havas areon 77.11 km² kaj en  tie vivis . Grava fervoja nodo, "Pordego al la "Areo Lednice-Valtice" kaj centro de la folklora regiono Podluží.

 Historio 
La vilaĝon kaj akvan burgon fondis Břetislav la 1-a post la jaro 1041 en nove destinita limo al Aŭstrio, sur rando de marĉeja arbaro kaj en strategie grava transiro trans rivero Dyje. La burgo havis ankaŭ administran funkcion. Post oftaj ŝanĝoj de posedantoj Břeclav venis en la manojn de Lichtenštejn-anoj. En la jaro 1534 akiris sinjorejon Žerotín-anoj, kiuj komencis en la jaro 1570 alikonstrui la burgon en renesancan kastelon kun arkada toskana kolonado. Post la tridekjara milito Lichtenštejn-anoj revenis (ĝis la jaro 1945), sed tiuj dediĉis pli grandan zorgon al sidejoj en Valtice kaj en Lednice. Pli signifa reguligo de la břeclava kastelo okazis nur komence de la 19-a jarcento.

Impulso de ekonomia prospero kaj preskaŭ troa evoluo estis en la 40-aj jaroj de la 19-a jarcento ekkonstruo de fervojo Vieno – Krakovo kaj Břeclav – Brno – Prago, plenigita pli malfrue per fervojo ĝis Bratislavo. Pro tio Břeclav fariĝis unuavica trafiknodo, kiu kontribuis al industriigo de la urbo. En la 2-a duono de la 19-a jarcento Břeclav fariĝis urbo.

Sude de la urbo situas grava arkeologia loko Pohansko. Břeclav estas elirloko al areo en Valtice kaj Lednice, ĝi estas centro de etnografia regiono nomata Podluží (folkloraj tradicioj, popolkutimoj, muziko).

 Loĝantaro 

 Memorindaĵoj de la urbo kaj de ĝia ĉirkaŭaĵo 
 renesanca kastelo konstruita ĉirkaŭ mezo de la 16-a jarcento surloke de la origina premislida burgo. Grava konstruelemento de la kastelo estas arkado sur toskanaj kolonoj en la 1-a etaĝo. En la unua duono de la 19-a jarcento romantisma rekonstruo je artefarita ruino. En la ĉirkaŭaĵo estas kastela parko libere ligiĝanta al arbara komplekso nomata "Kančí obora" (Apra ĉasarbaro)
 Kančí obora -(Apra ĉasarbaro) - malnova ĉerivera arbaro kun restaĵoj de la malnovaj branĉoj de la rivero Dyje, konservitaj herbejaj enklavoj kaj eta lageto Bruksa
 paroĥa preĝejo de Sankta Venceslao sur la ĉefplaco de Tomáš Garrigue Masaryk el duono de la 18-a jarcento estis detruita dum bombardado en novembro 1944; en 1995 ĝialoke estis finkonstruita moderna konstruaĵo laŭ projekto de Ludvík Kolek
 domo de Liĥtenŝtejnidoj - nuntempe sidejo de la urba turisma informcentro kaj muzeo pri historio de la nobela familio Liĥtenŝtejnidoj, posedinta la urbon kaj la ĉirkaŭaĵon, kaj pri miniaturaj modeloj de konstruaĵoj en Areo de Lednice-Valtice
 sinagogo - hala libere staranta konstruaĵo el 1868, je dudek jaroj pli poste adaptita supozeble de Max Fleischer (1841-1905) en novromanika stilo kun maŭraj elementoj en la interno; konstruita surloke de pli malnova konstruaĵo el la 17-a jarcento; publike alirebla, ĝi prezentas daŭran ekspozicion pri judoj en Břeclav kaj portempajn figurartajn ekspoziciojn
 kapelo de Sanktaj Cirilo kaj Metodo en parko antaŭ la trajnstacidomo, novgotikaj konstruaĵoj el la jaroj 1853-1856; antaŭ finkonstruo de la nova preĝejo de sankta Venceslao servis kie provizoraĵo por la loka katolika paroĥo
 kapelo de Reviviĝo de la Sinjoro el 1875 en areo de la eksa tombejo en la strato Sovadinova
 konstruaĵo de Komerce mezlernejo el 1926, projektito de Jaroslav Rösslere en stilo de funkciismo
 malfruromantisma konstruaĵo de la konstruoficejo de Liĥtenŝtejnidoj en Poštorná el brikoj ne kovritaj per gipso kaj glazurita ceramiko
 aro de konstruaĵoj en centro de Poštorná - biblioteko, sancentro, paroĥejo kun secesiaj motivoj, lernejo, konstruaĵo de trajnstacidomo kaj precipe
 paroĥa preĝejo de Vizito de Virgulino Maria - dominanta konstruaĵo kun centra dispozicio kaj ringo da flankaj kapeloj kaj poligona presbiterejo; kopula volbo kulminas per lanternno kaj ĉirkaŭirejo; verko de Karel Weinbrenner el la jaroj 1895-1898
 ceremonia salono de la juda tombejo kun dometo de entombigisto el 1892; la tombejo mem estas malpli novas, la plej aĝaj tomboŝotonoj debebas el la 18-a jarcento; dominanta konstruaĵo estas novrenesanca kripto de la familio Kuffner el 1899; detruadon de la tombejo precipe el la 1980-aj jaroj transvivis proksimume kvinono de la originaj tomboŝotonoj
 malgranda kapelo de Sankta Roĥo (antaŭ gimnazio) el 1892 kun kvadrata dispozicio, konstruita memore al epidemio de ĥolero

 Partoj de urbo 
 Břeclav
 Charvátská Nová Ves
 Poštorná

 Pluaj fotoj 

 Trafiko 
 Listo de fervojlinioj 
eta|maldekstra|Stacidomo en Břeclav|200raKiel fervojnodo kun granda stacidomo en ŝtatlima transirejo al Aŭstrio kaj proksime de ŝtatlimo al Slovakio ĝi havas eksterordinaran signifon.
Břeclav estas grava urbo, ĉar ĉi tie estas vojkruco de jenaj fervojaj linioj:
 Linio numero 246 al Znojmo (tra Hrušovany nad Jevišovkou)
 Linio numero 247 al Lednice
 Elektrizia linio numero 250 de Havlíčkův Brod tra Brno al Kúty
 Elektrizita linio numero 330 al Přerov

 Internacia persona trajntransporto 
De Břeclav eblas veturi per EuroCity trajnoj interalie al Berlino, Bratislavo, Budapeŝto, Varsovio kaj Vieno. Ekzistas ankaŭ personaj trajnoj de ÖBB al Vieno kaj personaj trajnoj al Kúty.

 Gefiloj 
 Mauriz Schuster, klasika filologo

 Esperanto-vivo 
 La urbo estis inter 27.-30.9.2012 okazloko de Trilanda konferenco, historie la unua komuna konferenco de Ĉeĥa Esperanto-Asocio, Slovakia Esperanta Federacio kaj Aŭstria Esperanto-Federacio, sub oficiala aŭspicio de la urbestro.

 Rilataj artikoloj 
 Dija triangulo
 Boří les

 Ĝemelurboj 







 Eksteraj ligiloj 
 Turisma retejo de la urbo
 Urba muzeo kaj galerio Břeclav
 Fotogalerio pri Břeclav kaj Trilanda konferenco en Ipernity


Kategorio:Municipoj en distrikto Břeclav
Kategorio:Urboj en distrikto Břeclav
Kategorio:Distriktaj urboj en Ĉeĥio
Kategorio:Urboj en Moravio
Kategorio:Vinkultivada subregiono Moravia Slovakio
Kategorio:Setlejoj en Malsupramoravia valego